PÄEVAHOROSKOOP: reede, 30. oktoober
Jäär
21. märts – 19. aprill
Keegi võib sulle midagi harjumatut rääkida. Kuigi ta mõtleb teisiti kui sina, ei tasu umbusaldavalt suhtuda, tema sõnad aitavad maailma uue nurga alt näha.
Sõnn
20. aprill – 20. mai
Ära ürita teise inimese elu organiseerida – tema teab ise paremini, mis talle hea on. Sa võid toetada, aga kindlalt sa siiski ei tea, kuidas tal õige käituda oleks.
Kaksikud
21. mai – 21. juuni
Kus tahes sa ka seltskonnas ei viibiks, ikka kisub õhkkond lõbusaks või lausa ülemeelikuks. Isegi tõsisel töisel üritusel võib korralikult nalja saada.
Vähk
22. juuni – 22. juuli
Väga palju rahmeldada ei tasuks, sest väsid kiiresti ja kui ennast ei hoia, võid end lihtsalt n-ö kinni tõmmata. Isegi kui sul on palju tegemist, leia võimalusi vahepeal puhata.
Lõvi
23. juuli – 22. august
Hoia silmad-kõrvad lahti, sinuni võib jõuda kasulikku infot. Võimalik, et kui oled õigel ajal juhtumisi õiges kohas, pakutakse sulle mingit päris põnevat lisatöövõimalust.
Neitsi
23. august – 22. september
Nüüd on sul võimalik hinge tõmmata ja hakkad tundma, et oledki töönädalast väsinud. Proovi rahulikumalt võtta, ära liigselt pinguta.
Kaalud
23. september – 23. oktoober
Ära praegu lase ennast voolul kaasa viia. Kui oled valiku ees – ja seda sa täna suure tõenäosusega oled - pead kahe jalaga maas seisma ja ise otsuse vastu võtma.
Skorpion
24. oktoober – 21. november
Sa pole iseenda ja eluga vist rahul ning tunned, et peaksid üsna suuri muudatusi tegema. Enne sidemete katkestamist peaksid mõtlema, kas sulle jääb ka tagasitee.
Ambur
22. november – 21. detsember
Mõtle, mida sa täpselt teed – lammutada on sada korda lihtsam kui midagi üles ehitada! Seda, mis kord lammutatud, ei saa enam päris samal kujul ka suure vaevaga tagasi.
Kaljukits
22. detsember – 19. jaanuar
Oled mõnevõrra pettunud, sest hakkad aru saama – su partner polegi ideaalne. Vaata inimesi enda ümber, vaata peeglisse – kas näed kedagi ideaalset?
Veevalaja
20. jaanuar – 18. veebruar
Võiksid ilma igasuguse põdemiseta rihma lõdvemaks lasta ja võtta asja nii, et nüüd ongi käes aeg, mis mõeldud selleks, et elu nautida ja toredate inimeste seltsis seigelda.
Kalad
19. veebruar – 20. märts
Rahaasjus ole ettevaatlik. Sa ei ole kursis kõigi asjaoludega ning kui teed olulise tehingu, võib olukord võtta ootamatu pöörde ja su kontrolli alt väljuda.
Sünnipäevalapsele
Palju õnne, Skorpion! Algaval uuel eluaastaringil on sul küllaga tegutsemistahet. Nii vaimset kui füüsilist jõudu on palju. Kindlasti tuleb oma kehale koormust anda. Kui töö vaimset pinget tekitab, saab seda füüsilise pingutuse kaudu maha laadida. Uute suhete arendamine jääb pisut kinni tagasihoidlikkuse ja eksimishirmu taha.